Source: https://ispis.sk/judikatura/KSTT/21Sd2/2015
Timestamp: 2019-12-09 15:23:38+00:00
Document Index: 12886996

Matched Legal Cases: ['§ 70', '§ 82', '§ 293', '§ 1', '§ 71', '§ 244', '§ 250', '§ 250', '§ 250', '§ 250', '§ 250', '§ 250', '§ 250', '§ 250', '§ 146', '§ 42', 'súd ', 'súd ', '§ 70', '§ 82', '§ 293', '§ 82', '§ 1', '§ 82', '§ 1', '§ 71', 'súd ', '§ 244', '§ 250', '§ 250', '§ 250', 'súd ', '§ 250', 'súd ', 'súd ', '§ 250', 'súd ', '§ 250', '§ 250', '§ 146', 'súd ']

KSTT 21 Sd 2/2015 - iSpis
iSpis Judikatúra – KSTT 21 Sd 2/2015
KS v Trnave, dátum 21.04.2015, sp.zn. KSTT 21 Sd 2/2015
§ 70 ods. 1 zákona č. 461/2003 § 82 zákona č. 461/2003 § 293c zákona č. 461/2003 § 1 zákona č. 461/2003 § 71 ods. 1 zákona č. 461/2003 § 244 ods. 1 zákona č. 461/2003 § 250l OSP § 250l ods. 2 OSP § 250a OSP § 250h ods. 1 OSP § 250b OSP § 250d ods. 3 OSP § 250h ods. 2 OSP § 250l ods. 1 OSP § 146 ods. 1 písm. c) OSP § 42 ods. 3 OSP
Súd: Krajský súd Trnava Spisová značka: 21Sd/2/2015 Identifikačné číslo súdneho spisu: 2015200189 Dátum vydania rozhodnutia: 21. 04. 2015 Meno a priezvisko sudcu, VSÚ: JUDr. Božena Husárová ECLI: ECLI:SK:KSTT:2015:2015200189.1
Uznesenie Krajský súd v Trnave v právnej veci navrhovateľa: N. D., nar. XX.XX.XXXX, bytom A. T. XX, XXX XX N. proti odporkyni: Sociálna poisťovňa, ústredie, so sídlom Ul. 29. augusta č. 8, 813 63 Bratislava o preskúmanie rozhodnutia odporkyne t a k t o
Navrhovateľ svojim návrhom zo dňa 21.01.2015, doručeným odporkyni dňa 28.01.2015, žiadal o preskúmanie rozhodnutia odporkyne č. XXX XXX XXXX X zo dňa 08.12.2014, ktorým táto postupom podľa ust. § 70 ods. 1, § 82 a § 293ce zákona č. 461/2003 Z. z. o sociálnom poistení v znení neskorších predpisov navrhovateľovi od 05.11.2013 priznala invalidný dôchodok v sume 446,50 eur mesačne. Zároveň uvedená suma invalidného dôchodku bola zvýšená v zmysle § 82 zákona č. 461/2003 Z. z. o sociálnom poistení a podľa § 1 opatrenia Ministerstva práce, sociálnych vecí a rodiny Slovenskej republiky č. 329/2013 Z. z., ktorým sa ustanovuje pevná suma zvýšenia dôchodkovej dávky a percento zvýšenia úrazovej renty od 01.01.2014 na sumu 451,00 eur mesačne a podľa § 82 zákona č. 461/2003 Z. z. o sociálnom poistení a podľa § 1 opatrenia Ministerstva práce, sociálnych vecí a rodiny Slovenskej republiky č. 295/2014 Z. z., ktorým sa ustanovuje pevná suma zvýšenia dôchodkovej dávky a percento zvýšenia úrazovej renty od 01.01.2015 na sumu 453,70 eur mesačne. Predmetné rozhodnutie odporkyne vychádzalo z posudku posudkového lekára sociálneho poistenia Sociálnej poisťovne, pobočky Trnava zo dňa 27.11.2014, ktorý stanovil mieru poklesu schopnosti vykonávať zárobkovú činnosť u navrhovateľa na 45 % v porovnaní so zdravou fyzickou osobou s dátumom vzniku invalidity od 05.11.2013.
Na základe opravného prostriedku navrhovateľa bol jeho zdravotný stav opakovane preskúmaný posudkovým lekárom sociálneho poistenia Sociálnej poisťovne, pobočka Trnava, dňa 09.03.2015, so záverom, že navrhovateľ je invalidný podľa § 71 ods. 1 zákona č. 461/2003 Z. z. o sociálnom poistení, lebo pre dlhodobo nepriaznivý zdravotný stav má pokles schopnosti vykonávať zárobkovú činnosť o viac ako 40 % v porovnaní so zdravou fyzickou osobou. Miera poklesu schopnosti vykonávať zárobkovú činnosť bola u navrhovateľa stanovená na 55 %, avšak s dátumom vzniku invalidity od 18.09.2013.
Navrhovateľ po oboznámení sa s týmto záverom ešte pred pojednávaním vzal svoj návrh o preskúmanie rozhodnutia, podaním doručeným tunajšiemu súdu dňa 27.03.2015, späť a konanie žiadal zastaviť.
Krajský súd v Trnave príslušný na konanie vo veci, prejednal vec bez nariadenia pojednávania (podľa § 244 ods. 1,2 O. s. p. a § 250l O. s. p.) a zistil, že sú splnené podmienky na zastavenie konania o preskúmaní napadnutého rozhodnutia odporkyne v dôsledku späťvzatia návrhu na jeho preskúmanie.
Podľa § 250h ods. 1,2 O.s.p. až do rozhodnutia súdu môže žalobca (navrhovateľ) rozsah napadnutého správneho rozhodnutia obmedziť, rozšíriť sa môže len v lehote podľa § 250b O.s.p. Až do rozhodnutia súdu môže žalobca (navrhovateľ) vziať žalobu späť. Ak žalovanému medzitým vzniknú trovy konania, súd rozhodne o ich náhrade.
Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstráni vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a O.s.p. alebo ak žaloba bola vzatá späť.
O náhrade trov konania súd rozhodol podľa § 250l ods. 1,2 O.s.p. v spojení s § 250h ods. 2 O.s.p. a § 146 ods. 1 písm. c) O.s.p. tak, že žiaden z účastníkov nemá právo na náhradu trov konania.
Proti tomuto uzneseniu je prípustné odvolanie do 15 dní odo dňa jeho doručenia na Najvyšší súd SR prostredníctvom Krajského súdu v Trnave.